paragraph_text: Molde Fotballklubb norveški je nogometni klub iz Moldea. Trenutačno se natječe u Eliteserieni. Klub je osnovan 19. lipnja 1911. godine pod nazivom International. Godine 1915. mijenja ime u Molde FK. Molde je četiri puta osvojio Eliteserien (2011., 2012., 2014., 2019.) te četiri puta Norveški kup (1994., 2005., 2013., 2014.). Molde FK i Rosenborg BK jedini su norveški nogometni klubovi koji su se natjecali u UEFA Ligi prvaka.